钦定古今图书集成/明伦汇编/氏族典/第478卷 > 《廖用贤尚友录》 > 万规
## 钦定古今图书集成/明伦汇编/氏族典/第478卷 > 《廖用贤尚友录》 > 万规

按《万姓统谱》：规字仁甫，乐清人。熙丰间，试礼部不中，
谢举子业，闭户读书。县始建学，令周邠三造其庐，请
主讲席，辞不就。郡守石牧之亦移书招之，终不往。所
居海滨，有赤水港，旧以舟渡，覆溺者多。规乃竭家赀，
率邑里买石筑堤，仿泉之万安建桥，人便之，至今名
“万桥。”会举经明行修之士，令以规应诏，亦不行。优游
田里，以寿终。有《东平生文集》十三卷。孙庚登科。